Nestor Kraja

__NOINDEX__

Nestor Kraja
alt=|parapamje|Kompozitori Nestor Kraja.                                                        
Kompozitor dhe studiues muzike shqiptar, lindi në Tiranë më 3 Gusht 1959.

Mësimet në piano i nisi në moshën 6 vjeçare për t’i vazhduar më pas, (1970 – 1978) në Liceun Artistik “Jordan Misja” Tiranë, në klasën e Nikoleta Nakos dhe Adriana Dizdarit. Në vitin 1979 fillon studimet e larta muzikore për kompozicion nën drejtimin e kompozitorit Feim Ibrahimi. Diplomohet më 1983, me një koncert për Piano e Orkestër të ekzekutuar nga pianistja Margarita Kristidhi e Orkestra e RTSH nën drejtimin e F. Dedës. Për një kohë të shkurtër punon si pedagog i muzikës në Institutin e Lartë Pedagogjik të Gjirokastrës dhe më pas, më 1984, transferohet në Tiranë, i ngarkuar me detyrën e përgjegjësit të Seksionit të Artit në Pallatin e Pionierëve (sot QKF). Që nga viti 1992 është pedagog i jashtëm në AA, ndërsa në vitin 1995-1999 punon si studiues në Qendrën e Studimit të Arteve pranë Akademisë së Shkencave Tiranë.

Në vitin 1994 ndjek Worshop-in Ndërkombëtar të kompozitorëve në Sofie të Bullgarisë drejtuar nga Ton de Leeuw. Në vitin 1998 kryen studimet Master, për tri vjet në kompozicion analizë, në Akademinë “AIDA”, të Romës Itali, në klasën e kompozitorit Edgar Alandia.

Nga viti 2003- 2024 është pedagog efektiv i Universitetit të Arteve në lëndët:

 Kompozicion, 
 Histori Muzike, 
 Muzikologji, 
 Solfezh, 
 Shkrimi muzikor në PC.

Nestor Kraja është një ndër kompozitorët më aktivë të proçeseve të reja muzikore shqiptare. Eshtë një ndër anëtarët themelues të Shoqatës së Muzikës së Re Shqiptare, që nga krijimi anëtar i kryesisë së saj dhe një ndër organizatorët kryesore të Festivaleve “Ditët e Muzikës së Re Shqiptare”. 

Nga viti 1994 – 1998 ka qenë bashkëdrejtues i Agjensisë së aktiviteteve artistike “Pentaton” themeluar nga kompozitori Feim Ibrahimi.

Në vitet 2003-2012 është kryetar i Shoqatës “Artistët e rinj të skenës” dhe Drejtor Artistik I Festivalit të krijuesve të Rinj, që nisi edicionet e tij në vitin 2005. Në vitet 2012 – 2016 është Antar i Bordit drejtues të Agjensisë së Mbrojtjes së të Drejtave të Autorit "Albautor".

Në vitin 2011 merr titullin Prof. As. Nestor Kraja ka marrë shumë konferenca shkencore në Shqipëri, Greqi, Kosovë, Rumani e Finlandë. Muzika e tij është ekzekutuar në Itali, Austri, Zvicër, Gjermani, Bullgari, Rumani, etj.

Në vitin 2004 – 2006 boton Revistën Kritike Informative “InfoMuzika”, ndërsa në vitet 2016 - 2019 krijon dhe drejton Revistën e vetme Kritke mbi Muzikën dhe Baletin me emrin Opusalb, e cila botohet on line, në gjuhën shqipe dhe angleze dhe frekuentohet nga 141 shtete të botës dhe nga mbi 30.000 lexues në muaj.

Në vitin 2024 merr titullin “Profesor në Arte” dhe del në pension.

 Nestor Kraja eshtë autor i Librave: 

 “Muzika instrumentale Shqiptare” Shtëpia Botuese Morava 2005;
 “Histori e Muzikës Botërore” Pjesa I Shtëpia Botuese Morava 2014;
 “Histori e Muzikës Botërore” Pjesa II (Romantizmi) Shtëpia Botuese Morava 2015;
 “Historia e Muzikës Shqiptare” Shtëpia Botuese Morava 2020;
 “Shënime Kritike” 2022. (Artikuj kritikë, Analiza, Portrete, Intervista) Shtëpia Botuese Morava 202;
 Botime në Revistën shkencore të Akademisë së Shkencave “Mbi Artin”;
 Shumë tekte të lëndëve të Muzikës së shkollave 9 vjeçare dhe të mesme.

 Aktiviteti artistik 
Muzikë simfonike e vokalo-simfonike:

 1982 Rapsodi për orkestrër simfonike, Ekzekutuar nga Orkestra e Akademisë së Arteve dirigjent Edmond Doko,
 1983 "Toka ime" Kantatë për bariton korr e Ork simfonike, Ekzekutuar nga kori dhe orkestra e Akademisë së arteve.
 1983 Koncert për piano e orkestër, (ekzekutuar nga pianistja Margarita Kristidhi e dirigjenti Ferdinand Deda Ork. Simfonike e RTSH-së), Në vitin 1984 ekzekutuar nga pianistja Irma Picari [1] me Orkstrën Simfonike të Durrësit dirigjent Ermir Dizdari.
 1986 Suitë simfonike "Rozafa" ekzekutuar nga Ork. Simfonike e RTSH-së, dirigjent Eno Koço,
 2022 Kapricio Simfonike „Vallja e shtrigave“. Orkesatra RTSH dirigjent Eno Koço si dhe nga Orkestra U.A. dirigjent Altin Buli.
 2023 Poema Simfonike ”Imazhe digitale” ekzekutuar nga Orkestra e RTSH-së dirigjent Ermir Krantja.

Muzikë skenike:

 1986 "Të mësojmë matematikën" pjesë baleti, Skenari Adelina Mamaqi, Koreografia Agron Aliaj, fituese e çmimit të II në dekadën e Majit, 1986.
 1989 "Zogu pendëartë" Balet për fëmijë në tri tablo. Koreograf Agron Aliaj, fituese në dekadën e Majit 1989.

Muzikë dhome vokale:

 1986 "Nesër" Romancë për soprano e piano, teksti Aleks Çaçi,
 1987 "Jeta" Romancë, teksti Aleks Çaçi,
 1988 "Nuk kam qarë" (Balada e lotëve) për bariton e piano, t. Aleks Çaçi,
 1989 "Plepi" Romancë për tenor.
 1990 "E nesërmja" Romancë Teksti Adelina Mamaqi,.
 1995 "Metamorfoza" për soprano e kuartet harqesh e perkusion,
 1995 "Ecje" Romance teksti Agim Isaku për mexosoprano
 1996 "Muri I Berlinit"   teksti Betim Muço për soprano, kuartet harqash e pistë magnetike. Fituese e çmimit të Muzikës Vokale në Fest. të Muzikës së Re,.

 2001 "Në tren" për Soprano ansambëlk harqesh e perkusion,
 2003 "Vetëm" teksti G. Bacovia (rumani) për mexosoprano e harqe,
 2005 "Vokalisa concertante" për soprano e formacion harqesh e perkusion ,
 2016 "Të thërret mbinjeriu" Romancë për soprano flaut e piano,
 2018 "Jetë e vdekje përqafuar" për soprano, violinë e piano teksti Lasgush Poradeci,.
 2018 "Trajtat e mbinjeriut" për mexosoprano (Korno) piano e perkusion, teksti Migjeni.

Muzikë dhome instrumentale

 1982 Kuartet harqesh Nr 1
 1986 Kuartet harqesh nr 2,
 1994 Kuartet harqesh Nr 3,
 2006 Kuartet harqesh Nr 4,
 1998 Trio, violinë, viola e piano
 1988 Baladë për violinë e piano
 1994 Pjesë për flaut, recitues e pistë magnetike, teksti Xhevahir Spahiu,
 1995 "W , in memoriam"për v, vl, CB, e piano solo
 1995 "Kadenca"; pjesë për Flaut e pistë magnetike
 1996 "Caleidoson" për Cl e kontrabas
 1998 "Kryqëzimi" për 2 harpa,
 1997 "Crescendo errance"për piano, Fl, viola, çello e Bassi
 2008 "Ethnosphere" për flaut solo,
 2006 "Qerthull" për flaut solo Botuar "Alfior Edition";
 2003 "Dioscuresco" për dy violina;
 2002. "In memoriam" për çello e piano;
 2009 "Prelud Kromatik" për piano solo;
 2013 "Enigma" për piano solo;
 2014 Tokata për piano solo;
 2016 "Trazoj prushin" për piano solo;
 2017 "Borzhet e mia" për klarinetë solo e recitues, Teksti Xhevahir Spahiu (ekzekutuar në Koncertin Recital 2018);
 2018 "Vallja shqiptare" për piano solo;
 2018 "Kliku I harresës" për çello e pistë magnetike;
 2018 "Përsëri do ngrihem“ Ansambël harqesh Flaut e Piano.
 2018 "Mbi supin e kohës sime" Sonatë për violinë e piano, në 2 kohë,

 Referime